Geopark Kaldera Toba

Geopark Kaldera Toba ima sada tading tading ni portibi on naung di akkui sada punguan na balga, ima punguan na margoar The United Nations Educational Scientific And Cultural Organization molo dibahasa bangso Inggris, manang jotjot ma idok goar ni punguan on UNESCO, diakkui nasida ma inganan on mulai 21 bulan walu taon 2020 naung salpu.

 Hata Kaldera 
Somal na Molo idok Kadera, ima sada inganan lubang na balga hahaadongan na alani dolok api na mapulta gabe marlubang ma inganan i, jala somal na muse, olo do sahat bagas ni lubang i sampe mar 2 kilometer. Molo di Bangso Indonesia, adong do piga piga Kadera, alai sampe hu nuaeng Kadera na umbalga sian angka na asing na adong ima Kadera Toba.

 Sarita hahaadongan ni Kaldera Toba 
Molo taringot tu hahadaongan ni Kaldera Toba, ingkon tangkasa do ta hatahon hata manang barita na boi sitiopon ni angka jolma na adong di portibion, Barita taringot hahaadongan ni Kaldera Toba, adong do sarita ni angka bangso batak na sarita na holan mitos sajo. Molo taringot tu angka barita sarita ni angka siboto bukku, Kaldera Toba on adong ma alani Na pultak do Dolok Toba sampe tolu hali, Parpultak ni Dolok Toba na parjolo, gabe ma i sada kaldera na nuaeng di dok Kaldera Porsea, mangihut ma muse par pultak ni na paduahon, Gabe ma i Kadera Haranggaol, jala di uduti ma muse Parpultak ni na patoluhon, jala gabe ma i Kadera Sibandang.

angka barita on, di parsiajari angka sibotosa sutar ma, ima Knight on di taon 1986, jala adong muse si boto surat na margoar Rose di taon 1991Detik.com (19 September 2023). Sejarah Kaldera Danau Toba yang Kini Jadi Global Geopark UNESCO. (Diida: 12 November 2024 - 08.09)

 Kaldera Porsea 
Kaldera Porsea, manang idok ma on di bahasa Inggris: Old Toba Tuff (OTT), ima parpultak ni Dolok Toba na parjolo, hira hira 800.000 sahat tu 900.000 taon naung salpu, ima na gabe Kadera di Anggoni ni Tao Toba, dohot ma i dibagas na huta Parapat nang Huta Porsea, on ma na i dok na Kaldera Porsea. Bolak ni kaldera on, sahat ma hira hira 1.220 Km na maringanan di Kabupaten Tobasa, Tapanuli Utara, dohot Kabupaten Simalungun.

 Kaldera Haranggaol 
Par Pultak Ni Dolok Toba na paduahon, hira hita 500.000 taon naung salpu, di dok ma muse on di bahasa Inggris: Middle Toba Tuff (MTT), bolak na hira hira 585,6 km, dibagasan ni Kabupaten Simalungun, Karo nang dohot Kabupaten Dairi, ima na di Huta Silalahi. On ma na idok na Kaldera Haranggaol.

 Kaldera Sibandang 
Molo Kaldera on, on ma par pultak ni Dolok Toba na pa toluhon jala na parpudi na iboto ni angka siboto surat, hira hira 74.000 taon naung salpu ma on adong, molo di bahasa Inggris: idok ma on Youngest Toba Tuff (YTT). Bolak na hira hira 497 Km, di parpultak ni Dolok Toba na patluhon on leleng na sampe tu pitu ari, jala on ma na umbalga parpultak ni dolok na adong di portibion sian sasude na iboto siangka siboto surat na hea adong. 

 Boa boa taringot tu dang be di akkui 
Songon na di pabotohon tu hita angka bangsong Indonesia, Kaldera on diakkui do gabe sada tading tading ni portibi, ima na di akkui ni punguan UNESCO, alai na di taon 2023, dibahen punguan i ma sada boa boa namandok, olo do dang be diakkui Kaldera on gabe sada tading tadingan, sialani i, di laen nasida ma sada hartu na hunik ima songon na gabe sada boa boa asa marsitutu hita marhite pamarenta ni bangso on laho padengganhon angka na hobbar tu pangidoan ni punguan i.

Gabe sada parsiajaraon do hartu na hunik na di lehon ni paunguan UNESCO i tu angka parkarejo ni pamarenta, Sialani i, ikon mar situtu do asa boi muse Kaldera on gabe sada sada inganan manang sada sada tading tading ni portibi na di akkui punguan i.VOAIndonesia (05 Oktober 2023). Status Kaldera Toba sebagai UNESCO Global Geopark Terancam Dicabut (Diida:: 12November 2024 - 08.11)

 Tao Naumbalga di Asia Anggoni 
Molo di Asia Anggoni, Tao na dibagasan ni Kaldera Toba on, ima Tao Toba, ima tao naumbalga jala gabe sada luat na jotjot do on dibahen gabe Inganan laho marwisata, bolak ni tao on, hira hira mar 1.130 kilometer, jala bagas ni tao on hira hira 505 meter. 

 Halak Namaringanan Di Kaldera Toba 
Molo hita ida, halak namaringanan di Kaldera Toba on, adong ma i angka Bangsong Batak Toba, Simalungun, Karo dohot Bangso Pakpak. CalderaTobaGeopark.org. Cultural Heritage Toba Caldera. (Diida: 15 November 2024 - 22.16 Wib) , Tung massai godang do angka tading tading ni si jolo jolo tubu di luat ni Kaldera Toba on, on ma piga piga angka tading tadingan na adong di luat Kaldera Toba on :

 Tambak Ni Raja Sisingamangaraja
 Museum Huta Bolon Simanindo
 Jabu Bolon Pamatang Purba
 Porlak Wisata Iman Dairi
 Batu Sigadap dan Batu Sijonjong
 Batu Parorot Dairi
 Museum TB Silalahi Center
 Huta Tenun Parbaba
 Tambak Raja Silahisabungan Dairi
 Sampuran Siringo

 Bahen bahen ni pamarenta lao pabaritahon Kaldera Toba 

Laho pabaritahon tu sude luat portibion taringot hu hahaadongan ni Wisata di Kaldera Toba, tong massai godang do angka bahen bahen ni pamarenta ni bangso on, adong do piga piga angka bahen bahen ni nasida asa lam di tadda angka jolma jala reta roha nasida laho ro marwisata tu Kaldera Toba on, on piga piga bahen bahen nasida di kaldera Toba :

 F1 Power Boat manang F1H2OKemenParekraf.go.id (22 Desember 2022). Siaran Pers: Menparekraf: Danau Toba Jadi Lokasi Event Internasional untuk Tarik Kunjungan Wisatawan. (Diida: 12 November 2024 - 08.13)
 Aqua Bike - JetskiAntaraNews (31 Oktober 2023). Aquabike Jetski World Championship kembali digelar di Danau Toba. (Diida: 12 November 2024 - 08.15 Wib)

 Piga piga Gobbar Taringot tu Kaldera Toba 

 Pranala Ruar 
 Website Resmi Kaldera Toba
 Kultur di Kaldera Toba

 Pustaha